**Laufey Lín Bing Jónsdóttir** (født 1999), kjent mononymt som **Laufey**, er en islandsk singer-songwriter og cellist. Hun slo gjennom på begynnelsen av 2020-tallet med sin suksessfulle jazz-inspirerte popmusikk.

I en alder av 15 år opptrådte Leufey som cello-solist med Islands symfoniorkester. I 2014 var Laufey finalist i Islands utgave av Got Talent og var semifinalist i The Voice Iceland året etter. I 2021 ga hun ut sin debut-EP *Typical of Me*, og ble uteksaminert fra Berklee College of Music i Boston. I 2022 kom debutalbumet hennes *Everything I Know About Love* som havnet op topplistene i Island og i USA.  Det neste albumet *Bewitched* kom i 2023 og vant «beste tradisjonelle popvokalalbum» ved Grammy-utdelingen i 2024. Under utdelingen fremførte Laufey singelen «From the Start».

Tidlig liv og utdanning
-----------------------

Laufey Lín Bing Jónsdóttir ble født 23. april 1999 i Reykjavík. Faren hennes er islandsk og moren er kinesisk. Hennes mor er en klassisk fiolinist og hennes bestefar, Lin Yaoji, var fiolin-pedagog ved det sentrale musikkonservatoriet i Beijing i Kina, noe Laufey peker på som deler av inspirasjonen hennes for musikk. Hun har en identisk tvillingsøster, Júnía Lín Jónsdóttir, som er fiolinist. Hun bodde i Washington D.C. i to år og flyttet deretter tilbake til Reykjavík i 2008, hvor hun studerte ved Álftamýrarskóla. Laufey lærte piano i en alder av fire og cello i en alder av åtte. Hun ble uteksaminert fra musikkhøgskolen i Reykjavík, hvor hun også studerte sang, i 2018. I barndommen reiste hun ofte mellom Reykjavík og Washington, DC, i tillegg til å besøke Beijing.

Allerede 15 år gammel var Laufey cello-solist i Islands symfoniorkester. Mens hun var på Island, deltok Laufey i 2014-utgaven av *Ísland Got Talent* — den islandske versjonen av *Got Talent* — hvor hun endte som finalist. Året etter var hun også deltaker på *The Voice Iceland* hvor hun endte opp i semifinalen. Når hun deltok var hun den yngste konkurrenten i seriens historie.

Laufey ble uteksaminert med et president-stipend fra Berklee College of Music i 2021.

Karriere
--------

 Laufey under et intervju med IHeartRadio i 2023
6. april 2020 ga Laufey ut sin debutsingel, «Street by Street» som nådde en topplasering på islandsk radio. Hun ga så ut sin første EP, *Typical of Me*, året etter, 30. april 2021. Den har låten «Street by Street» og seks andre sanger, hvor mange av disse ble skrevet på studentrommet hennes.

2022 gjorde Laufey TV-debut i USA da hun dukket opp som den musikalske gjesten på *Jimmy Kimmel Live!* den 21. januar, hvor hun spilte sangen «Like the Movies» fra albumet *Typical of Me*. Fem måneder etter ble debutalbumet *Everything I Know About Love* gitt ut 26. august 2022, og motokk god kritikk. På Billboards *Alternative New Artist Album-*liste toppet albumet seg med nummer én plassering.

I august 2023 signerte Laufey en publiseringsavtale med Warner Chappell Music (WCM). 8. september 2023 ble hennes andre album *Bewitched* gitt ut. En uke før utgivelsen gav hun ut notene til sine fans som hadde forhåndslagret albumet. Det ble møtt med god kritikk og høstet Laufeys første Grammy Award-nominasjon og seier, for beste tradisjonelle popvokalalbum ved den 66. årlige Grammy-utdelingen hvor hun opptrådte med Billy Joel på hans avslutningsnummer «Turn the Lights Back On».

Diskografi
----------

### Studio-album

* 2022: *Everything I Know About Love*, AWAL
* 2023: *Bewitched*, AWAL

### Live-album

* 2023: *A Night at the Symphony*, AWAL

### EP-er

* 2021: *Typical of Me*
* 2022: *The Reykjavík Sessions*
* 2022: *A Very Laufey Holiday!*
* 2023: *Christmas with You*

Utmerkelser og nominasjoner
---------------------------

|
|  |
| År | Utmerkelse | Kategori | For | Resultat |
| **2024** | Grammy Award | Best Traditional Pop Vocal Album | *Bewitched* | Vant |

Fotnoter
--------

**Type nummerering**
1. ↑  /ˈleɪveɪ/ LAY -vay

Referanser
----------

1. 1 2   www.ismus.is[Hentet fra Wikidata]
2. ↑   Allmusic, www.allmusic.com, besøkt 14. mai 2023[Hentet fra Wikidata]
3. ↑   www.news-shield.com[Hentet fra Wikidata]
4. ↑  Nast, Condé (7. september 2023). «Laufey Is the Viral Icelandic Prodigy Bringing Jazz to Gen Z». *Vogue* **(engelsk)**. Besøkt 9. mars 2024.
5. ↑  «Chinese-Icelandic jazz singer Laufey wants Gen Z to fall in love». *Washington Post* **(engelsk)**. 14. september 2023. Besøkt 9. mars 2024.
6. ↑  «Laufey Delivers A Delightful Performance Of "From The Start" at the 2024 GRAMMYs Premiere Ceremony | 2024 GRAMMYs Performance | GRAMMY.com». *grammy.com*. Besøkt 9. mars 2024.
7. ↑  Ugalde, Jacob. «Interview: Laufey and the beauty of making it up as you go». Besøkt 31. august 2022.
8. ↑  «林耀基中國音樂基金 - Lin Yao Ji Music Foundation of China». Besøkt 30. mars 2022.
9. ↑  Halbert, Mosha Lündstrom. «Laufey Is the Viral Icelandic Prodigy Bringing Jazz to Gen Z». Arkivert fra originalen 25. oktober 2023. Besøkt 8. november 2023.
10. ↑  Ruskin, John. «Nardwuar vs. Laufey». Besøkt 21. desember 2023.
11. ↑  «Á forsetastyrk til Berklee». Besøkt 12. september 2023.
12. ↑  Mok, Laramie. «Meet Laufey, the Icelandic-Chinese Gen Z musical talent: from her record-breaking debut album Bewitched to her love of Chanel and fashion, to her upcoming Hong Kong concerts at KITEC – interview». South China Morning Post. Besøkt 5. februar 2024.
13. ↑  Music, David Sue·FeaturesIntroducingNew (6. juli 2020). «INTRODUCING – LAUFEY LIN». *New Sounds* **(engelsk)**. Besøkt 9. mars 2024.
14. ↑  Ugalde, Jacob (3. mars 2021). «Laufey charms us all on the heartfelt "Best Friend"». *From the Intercom* **(engelsk)**. Besøkt 9. mars 2024.
15. ↑  «Laufey sló í gegn hjá Jimmy Kimmel». Iceland Monitor. Besøkt 5. februar 2024.
16. ↑  Cordelia Lam. «Laufey – *Everything I Know About Love* review: an ode to the magic of life's little moments».
17. 1 2  «Warner Chappell Music Signs Global Publishing Deal with Rising Jazz Star Laufey». Besøkt 22. august 2023.
18. ↑  «Laufey | Official Website». Besøkt 22. august 2023.
19. ↑  Sparrow, Joe. «Marketing round-up: sheet music "leak" and Asia-Pacific report». Besøkt 21. desember 2023.
20. ↑  «| Artist | GRAMMY.com». Besøkt 16. november 2023.

Eksterne lenker
---------------

* (en) Offisielt nettsted Rediger på Wikidata

* (en) Laufey (singer) – kategori av bilder, video eller lyd på Commons Rediger på Wikidata
* (en) Laufey på Discogs Rediger på Wikidata

* (en) Laufey på MusicBrainz Rediger på Wikidata

* (en) Laufey på Spotify Rediger på Wikidata
* Laufey på Facebook Rediger på Wikidata

* Laufey på Instagram Rediger på Wikidata

* Laufey på YouTube Rediger på Wikidata

* Laufey på TikTok Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |